**Cikcakk-húsvét**

*Online olvasásóra interaktív feladatokkal 2. osztályosoknak*

**1. Virághúsvét**

Olvasd el a szöveggyűjteményből Szepesi Attila *Hóvirág, ibolya* című versét, aztán nyisd meg a *Virághúsvét* című tankockát! Felismered a virágokat? Párosítsd a képüket a nevükkel! Melyik szerepel a versében? Van köztük egy „kakukktojás” is. Vajon hogy került oda?

Szerinted melyik virág illik legjobban a húsvéthoz? Miért?

***Virághúsvét – párosító***

<https://learningapps.org/watch?v=pnmjazodj21>

**2. Húsvét utáni rímek**

Nincs mindig könnyű dolga a virágoknak. Olvasd el Miklya Zsolt *Húsvét után* című versének első szakaszát a rímkereső tankockán, és állapítsd meg, mi okozza a gondot! De előbb próbáld meg helyreállítani a verset, keresd meg a hiányzó rímeket! Ellenőrzésként olvasd el a szöveggyűjteményben is a versszakot!

***Húsvét után – rímkereső***

<https://learningapps.org/watch?v=p5phz9gqa21>

**3. Kaszinótojás napból-holdból**

Olvasd el a *Húsvét után* második versszakát is, és próbáld ki a „versreceptet”! Ha van húsvétról maradt főtt tojás, vagy anya tud neked főzni egyet, akkor azzal. Ha nincs, akkor inkább rajzolj, aztán nézd meg, hogyan készül a kaszinótojás.

***Kaszinótojás készítése***

<https://www.youtube.com/watch?v=E0kRTMGXY7U>

**4. Kreatív nyuszi**

Olvasd el a *Húsvét után* harmadik versszakát is, és próbáld ki, a nyuszi helyében te milyen kreatív (ötletes) lennél! Igen ám, de most nem a róka elől kell elszaladnod. Tervezd meg húsvéti hímes tojások mintáját színes cikcakkvonalakkal! A vonalközöket ki is színezheted.

**5. Forró nyuszi**

A vers negyedik szakasza is az újrahasznosításról szól. Olvasd el, aztán válaszd ki az *Újrahasznosítás* című tankocka helyes válaszait (van, ahol több is szóba jöhet)!

***Újrahasznosítás – feleletválasztó***

<https://learningapps.org/watch?v=p2dih4ud521>

Ha sikerült, kérd meg Anyát vagy Apát, hogy főzzetek forró csokit a családnak! Nem csak a húsvétról való csokikból lehet.

A legegyszerűbb forrócsoki-recept itt találod:

<https://cookpad.com/hu/receptek/14226511-forro-csoki?ref=search&search_term=forr%C3%B3%20csoki>